stanford-oval/wikipedia huggingface dataset:
אופל רקורד C

| --- | --- |

Opel Rekord Series C
 מאפיינים כלליים
 יצרן:  אופל
 שנות ייצור:  1966–1971
 הרכבה:  גרמניה גרמניה  מלזיה מלזיה  שווייץ שווייץ
 מודל קודם:  אופל רקורד B] Opel Rekord Series B
 מודל אחריו:  Opel Rekord Series D
 אורך:  4,550 מ"מ
 רוחב:  1,754 מ"מ
 גובה:  1,456 מ"מ
 משקל:  1,025-1,040 ק"ג
 בסיס גלגלים:  2,668 מ"מ
 מפרט טכני
 מנוע:  4 צילינדרים, 1,492 סמ"ק, המפיק 58 כ"ס  יחס דחיסה 8.2:1  4 צילינדרים, 1,698 סמ"ק, המפיק 60 כ"ס יחס דחיסה 8.2:1  4 צילינדרים, 1,698 סמ"ק, המפיק 75 כ"ס יחס דחיסה 8.8:1  4 צילינדרים, 1,897 סמ"ק, המפיק 90 כ"ס יחס דחיסה 9.0:1  4 צילינדרים, 1,897 סמ"ק, המפיק 106 כ"ס יחס דחיסה 9.5:1  6 צילינדרים, 2,239 סמ"ק, המפיק 95 כ"ס יחס דחיסה 8.2:1
 הילוכים:  תמסורת ידנית - 3 מהירויות  תמסורת ידנית - 4 מהירויות  תמסורת אוטומטית - 2 מהירויות (יוצר בין השנים 1966-1968, אופציונלי)  תמסורת אוטומטית - 3 מהירויות תוצרת "ZF Sachs" (יוצר בין השנים 1968-1971)
 מהירות מרבית:  130-136 קמ"ש (מנוע 1,492 סמ"ק המפיק 58 כ"ס)  135-141 קמ"ש (מנוע 1,698 סמ"ק המפיק 60 כ"ס)  145-153 קמ"ש (מנוע 1,698 סמ"ק המפיק 75 כ"ס)  152-161 קמ"ש (מנוע 1,897 סמ"ק המפיק 90 כ"ס)  175 קמ"ש (מנוע 1,897 סמ"ק המפיק 106 כ"ס)  155-163 קמ"ש (מנוע 2,239 סמ"ק המפיק 95 כ"ס)
אופל רקורד C (בגרמנית: Opel Rekord Series C) היא מכונית משפחתית גדולה מתוצרת יצרן הרכב הגרמני אופל (בגרמנית: Opel Automobile GmbH), חברת בת של קונצרן הרכב ג'נרל מוטורס, שיוצרה בין השנים 1966–1971.
סך הכול יוצרו 1,276,681 יחידות.
דגמי "אופל רקורד C" הופיעו בסרטים וסדרות טלוויזיה.
תצורות "אופל רקורד C"

4 דלתות - סדאן
2 דלתות - סדאן
2 דלתות - קופה
2 דלתות - קבריולה
3 דלתות - סטיישן
5 דלתות - סטיישן
3 דלתות - מסחרית
דגמי "אופל רקורד C"

אופל רקורד 1,500
אופל רקורד 1,700
אופל רקורד 1,700 S
אופל רקורד 1,900 S
אופל רקורד 1,900 H
אופל רקורד 2,300
תאוצות ""אופל רקורד C""

תאוצה בין 0-100 קמ"ש היא 24-28 שניות (מנוע 1,492 סמ"ק, המפיק 58 כ"ס)
תאוצה בין 0-100 קמ"ש היא 20-24 שניות (מנוע 1,698 סמ"ק המפיק 60 כ"ס)
תאוצה בין 0-100 קמ"ש היא 18-22 שניות (מנוע 1,698 סמ"ק המפיק 75 כ"ס)
תאוצה בין 0-100 קמ"ש היא 16-20 שניות (מנוע 1,897 סמ"ק המפיק 90 כ"ס)
תאוצה בין 0-100 קמ"ש היא 12 שניות  (מנוע 1,897 סמ"ק המפיק 106 כ"ס)
תאוצה בין 0-100 קמ"ש היא 15-19 שניות (מנוע 2,239 סמ"ק המפיק 95 כ"ס)
תמונות

"אופל רקורד C", סדאן, 4 דלתות
"אופל רקורד C", סדאן, 4 דלתות
"אופל רקורד C", סדאן, 4 דלתות
"אופל רקורד C", סדאן, 4 דלתות - מבט לתא הנהג ולוח מחוונים
"אופל רקורד C", סדאן, 4 דלתות
"אופל רקורד C", סדאו, 2 דלתות
"אופל רקורד C", סדאו, 2 דלתות
"אופל רקורד C" - קופה
"אופל רקורד C" - קופה
"אופל רקורד C" - קבריולט
"אופל רקורד C" - קבריולט
"אופל רקורד C" - סטיישן, 3 דלתות
"אופל רקורד C" - סטיישן, 3 דלתות
"אופל רקורד C" - סטיישן, 3 דלתות
"אופל רקורד C" - סטיישן, 5 דלתות, שנת 1969
"אופל רקורד C" - סטיישן, 5 דלתות, שנת 1971
ראו גם

אופל
אופל אולימפיה רקורד
אופל רקורד P1
אופל רקורד P2
אופל רקורד A
אופל רקורד B
אופל רקורד D
אופל רקורד E
לקריאה נוספת

אופל רקורד - 9 דורות, car.info
אופל רקורד - היסטוריה, kmrodados.blogspot.co.il
הערות שוליים

↑  "אופל רקורד C" cokebottle-design.de/design/modell-02
↑  "אופל רקורד C"  cokebottle-design.de/design
↑  דגמי אופל רקורד C בסרטים וסדרות טלוויזיה imcdb.org/vehicles_make-Opel_model-Rekord
↑  "אופל רקורד C" car.info/en-se/opel/rekord/c
↑  "אופל רקורד C" קופה 360carmuseum.com/en/museum/55
| --- | --- |
בקרת זהויות :  NKC: ph912516
אוסקר דנש

| --- | --- |

באופרטה יוליה של פאל אברהם עם השחקנית הנה הונטי
 לידה:  2 במאי 1891 הונגריה 
 פטירה:  2 ביולי 1950 (בגיל 59) טרנטו, איטליה 
 שם לידה:  Deutsch Oszkár 
 בן או בת זוג:  רוז'י בארשוני 
 
רוז'י בארשון ואוסקר דנש
אוסקר דֵנֵש (במקור דויטש, בהונגרית: Dénes Oszkár; מדיארקסי, 8 במאי 1891 – טרנטו, איטליה, 2 ביולי 1950) היה שחקן יהודי-הונגרי וזמר אופרטה.
ביוגרפיה

אוסקר דנש נולד במשפחה יהודית כבנם של יוז'ף דויטש, סוחר ועמליה אדלר (1853–1920). הוא למד בגימנסיה ברחוב ברצ'אי בבודפשט. בתחילה עבד כפקיד, ואז בשנת 1919 הפך לשחקן קולנוע. ההופעת הבימתית הראשונה שלו הייתה בשנת 1921 בתיאטרון מרכז העיר, ב"קונצרט אמריקאי" בעריכת שאנדור אינצה. לאחר מכן התקבל על ידי האורפיום רויאל (Royal Orfeum) והפך חבר בתיאטרון קיראי, שם התחיל בהצגה "הכלה ההולנדית" בתפקיד ד"ר סטרצל. בין השנים 1922 לבין 1924 הופיע בתיאטראות ה"איחוד" (שכלל את התיאטראות בלהה לואיזה ותיאטרון קיראי), וכן הופיע בקברט. בשנת 1924 היה חבר גם ב"קברט דר קומיקר" (גר') בברלין. בספטמבר 1924 קראו לו בחזרה לאורפיום רויאל. במאי 1928 הוא שב להיות חבר בתיאטרון קיראי. הוא נסע ללייפציג בשנת 1930, אז כבר זכה לתהילה בינלאומית, אולי אפילו עולמית, והופיע באינספור סרטים אילמים. בזכות ידיעתו את השפה הגרמנית הוא הצליח להתבסס בגרמנית. אשתו הייתה השחקנית רוז'י בארשוני, שאיתה קיים טורניר אופרטות בחו"ל. בשנים 1936–1937 הקהל יכול היה לראות אותו מופיע בתיאטרון רויאל ובתיאטרון ארקל (בשמו באותה תקופה התיאטרון העירוני) בבודפשט.
תפקידי תיאטרון חשובים

פופינל (אוסקר שטראוס: הבתולה הטיפשה)
טדי לונדון (בלה זרקוביץ: הכינור שלי שבור)
הרוזן מיקי (פאל אברהם: ויקטוריה)
בלזסק השני. (פאל אברהם: 3: 1 לטובת אהבה)
באיוס פישטה (פאל אברהם: יוליה)
מוסטפא ביי (פאל אברהם: נשף בסאבוי)
תפקידי קולנוע

נקמת האישה (1918) – המפתה
נשיקות אסורות (1919)
לילה ושחר (1919)
אתמול (1919) – מנהל מפעל
מי המנצח? (1919)
מעלף הנשמה I-II. (1919) – מונטבלו
חלרגלי ההרים (1920) – בעל הקרקע של שבשטין
טירה אנונימית I-II. (1920)
סנט מיהאי (1920)
פוקס הקטן (1920) – בן בלק, תכשיטן והרפתקן בניו יורק
שיכרון הקרנבל (1921) – סר מורטימר טלבוט
שבע מאות שנים של אהבה (1921)
כבל של ניו יורק אקספרס (1921)
קולומבוס (1921, סקיצה) – פרצי החכם
מה אומר עלי באבא? (1928, רישום)
רק לא עם אישה! (1924)
3 : 1 לטובת האהבה (1937)
לקריאה נוספת

אגנש קניירש (עורכת ראשית), אוסקר דנש, בלקסיקון הביוגרפי ההונגרי 1000–1900, בודפשט, 1967–1969 (ברומנית) מסת"ב 9630525003
לקסיקון אמנות התיאטרון ההונגרי. ג'רג' שקיי. בודפשט, 1994.
לקסיקון המשחק ההונגרי. אלאדר שופפלין. בודפשט, איגוד השחקנים הלאומי והמכון לפנסיה, 1929.
ביוגרפיה בעמוד הסרטים המדברים
הערות שוליים

↑  Születési bejegyzése a pincehelyi izraelita hitközség születési akv. 22/1891. folyószáma alatt
↑  Deutsch Józsefné Ádler Amália halotti bejegyzése a Budapest VIII. kerületi polgári halotti akv. 630/1920. folyószáma alatt
| --- | --- |
בקרת זהויות :  GND: 106156357X  ISNI: 0000 0004 0178 4169  LCCN: no2013019682  MusicBrainz: b6dbfe87-479a-4b36-a820-0350aa1d982f  VIAF: 296628660   WorldCat (עם VIAF): 296628660
אוסקר דה סילבה

| --- | --- |

 לידה:  21 בספטמבר 1998 (בן 26) מינכן, הרפובליקה הפדרלית של גרמניה 
 עמדה:  סמול פורוורד 
 מכללה:  אוניברסיטת סטנפורד
 דראפט:  לא נבחר, 2021
 קבוצות כשחקן
 2021 2021–2022 2022–2024 2024—:  ריזן לודוויגסבורג אלבה ברלין ברצלונה  באיירן מינכן
 הישגים כשחקן
 אליפות גרמניה (2022)  הגביע הגרמני בכדורסל (2022)
 
אוסקר לאון דה סילבה (בגרמנית: Oscar Leon da Silva; נולד ב-21 בספטמבר 1998) הוא כדורסלן ברזילאי-גרמני המשחק בעמדות הפאוור פורוורד והסנטר בבאיירן מינכן מליגת העל הגרמנית בכדורסל והיורוליג.
קריירת מכללות

דה סילבה שיחק כדורסל מכללות באוניברסיטת סטנפורד, והעדיף את ההצעה שלה על הצעות מאוניברסיטת קליפורניה בברקלי וממספר אוניברסיטאות מליגת הקיסוס. דה סילבה נפצע בקרסול באימון והחמיץ חודש מהעונה והעמיד ממוצעים של 6.2 נקודות ו-4.7 ריבאונדים למשחק כפרשמן. כסופומור, הוא העמיד ממוצעים של 9.5 נקודות ו-6.0 ריבאונדים למשחק. ב-1 בפברואר 2020 קלע דה סילבה שיא קריירה של 27 נקודות, יחד עם 15 ריבאונדים ושלושה אסיסטים בניצחון 70–60 על אוניברסיטת אורגון, ונבחר לשחקן השבוע באזור ה-Pac-12. בסיום העונה הסדירה הוא נבחר לחמישייה הראשונה של האזור. כג'וניור העמיד דה סילבה ממוצעים של 15.7 נקודות ו-6.4 ריבאונדים למשחק, וכסיניור רשם 18.8 נקודות ו-6.8 ריבאונדים למשחק ונבחר שוב לחמישיית העונה באזור.
קריירה מקצועית

ב-24 במרץ 2021 חתם דה סילבה בריזן לודוויגסבורג מהבונדסליגה הגרמנית לשארית עונת 2021.
לאחר שלא נבחר בדראפט ה-NBA ‏2021 הצטרף דה סילבה לאוקלהומה סיטי ת'אנדר לליגת הקיץ של ה-NBA. ב-30 בספטמבר הוא חתם באלבה ברלין מהבונדסליגה והיורוליג עד 2024. הוא זכה עם הקבוצה בדאבל הגרמני, כשאלבה זכתה באליפות ובגביע הגרמני בכדורסל ב-2022.
ב-11 ביולי 2022 הוא חתם לשלוש שנים בברצלונה מליגת ה-ACB הספרדית והיורוליג.
קריירה בנבחרת הלאומית

ב-2016 העמיד דה סילבה ממוצעים של 9.5 נקודות ושישה ריבאונדים למשחק עבור גרמניה באליפות אירופה בכדורסל עד גיל 18 2016 בסמסון, טורקיה, והוביל את נבחרתו למקום הרביעי. הוא עזר לגרמניה להגיע למקום החמישי בגביע העולם בכדורסל עד גיל 19 2017 בקהיר, עם ממוצעים של 10.3 נקודות וארבעה ריבאונדים למשחק.
ב-22 בפברואר 2024 ערך את הופעת הבכורה שלו בנבחרת גרמניה הבוגרת, בניצחון 85–61 על מונטנגרו במסגרת מוקדמות יורובאסקט 2025 ורשם 19 נקודות, 7 ריבאונדים, 4 אסיסטים ו-5 חטיפות.
חיים אישיים

אביו של דה סילבה ברזילאי ואימו גרמנייה. אביו היה מתאגרף מקצועי לפני שהיגר לגרמניה בשנות ה-90. אחיו הצעיר טריסטן משחק כיום כדורסל באוניברסיטת קולורדו. באוניברסיטת סטנפורד הוא התמחה בביולוגיה וביצע מחקר בתאי גזע. הוא שולט בשש שפות: אנגלית, צרפתית, גרמנית, לטינית, פורטוגזית וספרדית, והשחקן האהוב הוא קווין דוראנט.
הערות שוליים

↑  "German forward commits to Stanford". 247Sports. 25 באוקטובר 2016. נבדק ב-2024-02-25. {{cite web}}:  (עזרה)
1 2  "Stanford's Oscar da Silva turns out to be a major find". סן פרנסיסקו כרוניקל. 23 בינואר 2018. נבדק ב-2024-02-25. {{cite web}}:  (עזרה)
1 2 3  סטטיסטיקת מכללות, באתר Sports-Reference.com
↑  "Oscar da Silva Wins Pac-12 Player Of The Week". 247Sports. 3 בפברואר 2020. נבדק ב-2024-02-25. {{cite web}}:  (עזרה)
↑  "Stanford's da Silva named Pac-12 Men's Basketball Scholar-Athlete of the Year". Pac-12. 10 במרץ 2021. נבדק ב-2024-02-25. {{cite web}}:  (עזרה)
↑  "Kader komplett: Oscar da Silva wechselt nach Schwaben" [הסגל הושלם: אוסקר דה סילבה עובר לשוואביה]. ריזן לודוויגסבורג (בגרמנית). 24 במרץ 2021. נבדק ב-2024-02-25. {{cite web}}:  (עזרה)
↑  "Oklahoma City Thunder 2021 MGM Resorts NBA Summer League Roster". NBA. נבדק ב-2024-02-25.
↑  "Oscar da Silva joins Alba Berlin on multi-year deal". ספורטנדו. 30 בספטמבר 2021. נבדק ב-2024-02-25. {{cite web}}:  (עזרה)
↑  "Oscar Da Silva, un interior versàtil per al Barça". מועדון הכדורסל ברצלונה (בקטלאנית). נבדק ב-2024-02-25.
↑  פרופיל, באתר אליפות אירופה בכדורסל עד גיל 18 2016
↑  פרופיל, באתר גביע העולם בכדורסל עד גיל 19 2017
↑  Debutant Da Silva powers world champs Germany past Montenegro, יורובאסקט 2025
↑  "Cardinal Capsule: Oscar da Silva". אוניברסיטת סטנפורד. 23 באוקטובר 2018. נבדק ב-2024-02-25. {{cite web}}:  (עזרה)
↑  "Oscar Da Silva talks Stanford and first season in US". Eurospects. 5 במרץ 2018. נבדק ב-2024-02-25. {{cite web}}:  (עזרה)
אוליבר פנרוז

| --- | --- |
אין תמונה חופשית
 לידה:  6 ביוני 1929 (בן 95) קולצ'סטר, הממלכה המאוחדת 
 מדינה:  הממלכה המאוחדת 
 השכלה:  יוניברסיטי קולג' לונדון  אוניברסיטת קיימברידג' 
 מעסיק:  האוניברסיטה הפתוחה במילטון קיינס, אוניברסיטת האריוט-ואט 
 בן או בת זוג:  Joan Lomas Dilley 
 פרסים והוקרה:  עמית החברה המלכותית  עמית החברה המלכותית של אדינבורו 
 
אוליבר פנרוז (נולד ב-6 ביוני 1929) הוא פיזיקאי תאורטי בריטי ממוצא יהודי.
קורות חיים

פנרוז נולד בקולצ'סטר, שבאסקס, אנגליה, בן בכור למדען ליונל ש. פנרוז (אנ') ולרופאה מרגרט ליטס. סבו מצד אביו היה ג'יימס דויל פנרוז (אנ'), צייר אירי, וסבתו מצד אביו הייתה אליזבת ג'וזפין, בתו של אלכסנדר פקובר(אנ'). סבו מצד אמו היה ג'ון ברספורד ליטס (אנ'), מראשוני מדע הביוכימיה, בנו של סטנלי ליטס (אנ'), פרופסור לעברית בקינגס קולג' לונדון וסבתו מצד אמו הייתה סוניה נתנזון, פסנתרנית יהודיה מרוסיה, שהפכה לסופרג'יסטית ידועה בקנדה, סגנית נשיאת מועצת הנשים של טורונטו. שלושת אחיו הם המתמטיקאי זוכה פרס נובל רוג'ר פנרוז, רב-אמן בשחמט ג'ונתן פנרוז (אנ') והגנטיקאית שירלי הוד'גסון (אנ').
זמן קצר לפני מלחמת העולם השנייה עבר פנרוז עם משפחתו ללונדון שבפרובינציית אונטריו בקנדה, בקרבת הורי אימו והמשפחה שהתה שם במשך כל המלחמה. בתום המלחמה חזרה המשפחה לאנגליה, ופנרוז למד בתיכון של יוניברסיטי קולג' לונדון. הוא היה קשור לאוניברסיטה הפתוחה הבריטית במשך שבע עשרה שנים והיה פרופסור למתמטיקה באוניברסיטת Heriot-Watt באדינבורו משנת 1986 ועד פרישתו ב-1994. מאז פרישתו הוא פרופסור אמריטוס באוניברסיטה, אך למרות זאת נשאר פעיל במחקר. תחומי המחקר שלו כוללים מכניקה סטטיסטית, מעברי פאזה במתכות וכימיה פיזיקלית של חומרים פעילי שטח. עבודתו על סדר טווח ארוך מחוץ לאלכסון חשובה להבנה הנוכחית של נוזלי-על ומוליכי-על.
הערות שוליים

↑  Brookfield, Tarah (2018-10-15). Our Voices Must Be Heard: Women and the Vote in Ontario (באנגלית). UBC Press. ISBN 978-0-7748-6022-2.
↑  Judy Siegel-Itzkovich, "A Mind in a Million", The Jerusalem Post, Sunday, May 1, 2005, page 7.
| --- | --- |
בקרת זהויות :  NLI: 987007417768805171  ISNI: 0000 0001 0961 1228  LCCN: n90642891  MGP: 131894  NTA: 149325355  SUDOC: 10807756X  VIAF: 26222846   WorldCat (עם VIAF): 26222846
אז'ן ז'וזף ורבוקהובן

| --- | --- |
אז'ן ז'וזף ורבוקהובן, דיוקן עצמי, 1854
אז'ן ז'וזף ורבוקהובן, דיוקן עצמי, 1854
 לידה:  8 ביוני 1799 ורנטון, בלגיה 
 פטירה:  19 בינואר 1881 (בגיל 81) סכארבק, בלגיה 
 תקופת הפעילות:  1816–1881 (כ־65 שנים) 
 יצירות ידועות:  Hungry Wolves Attack a Group of Riders, Landschap met herder en vee bij een boom, landscape 
 פרסים והוקרה:  אביר בלגיון הכבוד 
 
אז'ן ז'וזף ורבוקהובן (בצרפתית: Eugène Joseph Verboeckhoven‏; 9 ביוני 1798 – 19 בינואר 1881) היה צייר בלגי, שנולד בוורנטון במערב פלנדריה. הוא היה צייר, פסל, וליטוגרף של בעלי חיים, נופים ודיוקנאות.
ביוגרפיה

אז'ן ורבוקהובן למד אצל אביו, ברטלמי ורבוקהובן, פסל. אז'ן ורבוקהובן היה אחיו הבכור של הצייר הימי צ'ארלס לואי ורבוקהובן (1802–1889), דודו של הצייר לואי ורבוקהובן (1827–1884) וסבה של הציירת מרגריט ורבוקהובן (1865–1949).
בשנת 1816 עבד אצל וויטורון בגנט. ורבוקהובן היה משתתף קבוע בגנט (1820 ו-1824) ובסלוני בריסל (1827–1860). הוא ביקר בארדנים, צרפת, בריטניה (1826), גרמניה (1828) ואיטליה (1841). הוא זכה למוניטין רב והיה חבר באקדמיות של בריסל, גנט, אנטוורפן, סנט פטרסבורג ואמסטרדם.
ורבוקהובן היה צייר בעלי חיים מצוין ונראה כי יחד עם תלמידיו היה החוליה האחרונה למסורת ציור עם שורשים עמוקים במאה ה-17, שקשרה בין תצפית על הטבע, וחקר קומפוזיציה אידיאלית של המציאות. כמו המאסטרים הישנים, הוא השיג את הצבע הכחול לשמים על ידי טחינת לפיס לזולי.
הוא היה אמן פורה וקפדן מאוד בהכנותיו: מאות סקיצות ומחקרים הופקו בשטח, שהרכיבו אלמנטים שונים כמו פיסות פאזל. הוא היה זריז מאוד, ואמנים רבים קראו לו להעשיר את יצירותיהם בכמה מחיותיו ודמויותיו. בשנים 1841 ו-1842 ביקר באיטליה, שווייץ וסקוטלנד. ההשראה שלו נותרה זהה והטכניקה שלו לא השתנתה, אך מחברותיו התמלאו כעת בשרטוטים של נופים שונים.
היופי שבוקע מציוריו מסתיר מדי פעם את הכישרון הבסיסי של ורבוקהובן לציור: בעבודות ההכנה מפורטות, ברישומים, בליטוגרפיות ובתחריטים שלו. גם דיוקנאותיו, נושאיו ההיסטוריים ופסליו זוכו לתשומת לב רבה.
פעילויות אחרות

הוא מילא תפקיד חשוב במהפכה הבלגית בשנת 1830 ומונה על ידי הממשלה הזמנית למנכ"ל המוזיאונים לאמנויות יפות בבריסל. עד סוף ימיו הוא היה חבר בוועדת המוזיאונים המלכותיים לאמנויות וכאשר המלך לאופולד הראשון יצר את הקטגוריה של אומנויות יפות באקדמיה בשנת 1848, הוא היה במועצה המייעצת.
ורבוקהובן היה מעורב גם בפוליטיקה המקומית. בין השנים 1861–1867 הוא היה סגן ראש העירייה של מועצת שארביק, בריסל.
כמו רבים מעמיתיו, גם ורבוקהובן היה ב"בונים החופשיים". הוא הצטרף אליהם בבריסל בשנת 1834 עם אחיו צ'ארלס לואי, צייר ימי ידוע. זמן קצר לאחר שהצטרף, הוא הציע להקים מוזיאון לבונים החופשיים. הוא היה קשור מאוד לרעיונות הפילוסופיים שלהם, ומשנת 1834 ובשיטתיות לאחר 1850 הוסיף לחתימתו את הסמל של "הבונים החופשיים".
אז'ן ורבוקהובן נפטר בבריסל, בשנת 1881.
הערות שוליים

↑  Chisholm, Hugh, ed. (1911). "Verboeckhoven, Eugène Joseph". Encyclopædia Britannica. 27 (11th ed.). Cambridge University Press. p. 1016.
ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "אז'ן ז'וזף ורבוקהובן".
| --- | --- |
בקרת זהויות :  PLWABN: 9810613380605606  AAG: 2217  BnF: cb149665230 (data)  GND: 117681857  ISNI: 0000 0001 1578 7158  KulturNav: ae836c20-d1a6-4499-9fe5-4e7520e89fc7  LCCN: no2006080275  Léonore: 369311  NGV: 5431  NKC: xx0132639  NLA: 35248871  NTA: 070449546  RERO: 02-A003936743  RKD: 80081  SUDOC: 030275733  ULAN: 500002047  VIAF: 95692980   WorldCat (עם VIAF): 95692980
אוליביה (זמרת)

| --- | --- |

 לידה:  15 בפברואר 1980  (בת 44) ברוקלין, ניו יורק, ארצות הברית
 שם לידה:  אוליביה תרזה לונגוט
 מוקד פעילות:  ארצות הברית
 תקופת הפעילות:  מ-2000
 מקום לימודים:  אוניברסיטת הופסטרה
 עיסוק:  זמרת, זמרת-יוצרת
 סוגה:  R&B • נשמה • היפ-הופ
 כלי נגינה:  קול
 חברת תקליטים:  ג'יי • ג'י-יוניט • אינטרסקופ • וונדה
 www.oliviaworldwide.com
 פרופיל ב-IMDb
אוליביה תרזה לונגוט (באנגלית: Olivia Theresa Longott; נולדה ב-15 בפברואר 1980) היא זמרת-יוצרת אמריקאית, שהוציאה בשנת 2005 עם 50 סנט את "Candy Shop", שנחשב לאחד מהשירים הנמכרים ביותר בעשור הראשון של המאה ה-21 וכבש את פסגת מצעד הבילבורד הוט 100.
בשנת 2001, הוציאה את אלבום הבכורה שלה Olivia, שהגיע למקום ה-55 במצעד הבילבורד 200.
ביוגרפיה

אוליביה היא ילידת ברוקלין, ניו יורק והיא ממוצא הודי, קובני וג'מייקני. היא למדה מוזיקה בתיכון בייסייד, בקווינס ובהמשך למדה במכללת Five Towns בדיקס הילס, ניו יורק. היא החלה את הקריירה המוזיקלית שלה בשנות העשרה שלה והוציאה את אלבום הבכורה שלה בשנת 2001.
קריירה

בשנת 2000 הפכה אוליביה לאמנית הראשונה שהוחתמה בחברת התקליטים ג'יי רקורדס של קלייב דייוויס. אלבום הבכורה שלה Olivia הופץ בשנת 2001 ומתוכו יצאו הסינגל "Bizounce" שהגיע למקום ה-15 במצעד הבילבורד הוט 100 והיה לאחד מלהיטי ה-R&B המצליחים ביותר בשנת 2001.
אוליביה הוחתמה בג'י-יוניט בין השנים 2004–2007. השיר הידוע ביותר שלה מתקופה זו הוא "Candy Shop" עם 50 סנט. היא הוציאה גם את הסינגלים "So Sexy" ו-"Twist It" (עם לויד בנקס) במסגרת החוזה עם חברת התקליטים. השיר עם 50 סנט הפך ללהיט בינלאומי, תוך שדורג השמיני במצעד השנתי של בילבורד והפך לאחד מהשירים המצליחים ביותר בכל הזמנים. איגוד תעשיית ההקלטות האמריקאי העניק לו את תואר הפלטינה, על מכירות של למעלה ממיליון עותקים במדינה.
בשנת 2007 הוכרז שאוליביה וג'י-יוניט מבטלים את חוזה התקליטים שהוחתמה עליו. אלבום האולפן השני שלה Behind Closed Doors נגנז, אך הודלף כעבור שנה בכמה אתרי אינטרנט. בשנת 2009, אוליביה השתתפה בשיר "Chaise Électrique" של פאלי איפופה שזכה להצלחה. ב-12 באפריל 2011 היא הוציאה את הקליפ לשירה "December"; הסינגל הראשון מתוך אלבומה השני, Show The World. השיר הגיע למקום ה-76 במצעד שירי ה-R&B\היפ הופ. בדצמבר 2011 הוציאה את הסינגל השני שלה "Walk Away".
אוליביה דחתה חוזה הקלטות עם EMI ובאפריל 2012 חתמה על חוזה עם חברת התקליטים וונדה מיוזיק של ג'רי וונדה. מאז הוציאה שני שירים: "Soldier Girl" (בהשתתפות מאבאדו) ו-"Sun Don't Shine" (בהשתתפות שון קינגסטון). בשנת 2013, שירה "Where Do I Go from Here?" הגיע לעשירייה הפותחת במצעד שירי ה-R&B באייטונס.
לאחר הפסקה של שבע שנים, אוליביה חזרה לתוכנית הטלוויזיה "Love & Hip Hop: New York".
דיסקוגרפיה > אלבומי אולפן

2001: Olivia
פילמוגרפיה > קולנוע

| שנה | שם | תפקיד | הערות |
| --- | --- | --- | --- |
| 2010 | "Conspiracy X" | ליסה |  |
| 2015 | "Supermodel" | טיה ריברס |  |
| 2015 | "The Man in 3B" | ג'רי |  |
פילמוגרפיה > טלוויזיה

| שנה | שם | תפקיד | הערות |
| --- | --- | --- | --- |
| 2005 | "סאטרדיי נייט לייב" | עצמה \ אורחת מוזיקלית | פרק: "Hilary Swank/50 Cent" |
| 2011–2012, 2013, 2019–הווה | "Love & Hip Hop: New York" | עצמה | תפקיד ראשי (עונות 1–2) תפקיד סיוע (עונה 3, 10–הווה) |
פילמוגרפיה > הופעות בווידאו קליפים

| שנה | אמנ\ית | שם |
| --- | --- | --- |
| 2004 | יאנג באק | "Shorty Wanna Ride" |
| 2004 | יאנג באק | "Let Me In" |
| 2004 | לויד בנקס | "On Fire" |
| 2004 | לויד בנקס | "I'm So Fly" |
| 2004 | לויד בנקס | "Karma" |
| 2004 | דה גיים | "How We Do" |
| 2005 | 50 סנט | "Candy Shop" |
| 2005 | 50 סנט | "Window Shopper" |
| 2005 | 50 סנט | "Hustler's Ambition" |
| 2005 | 50 סנט | "Outta Control" |
| 2005 | 50 סנט | "Just a Lil Bit" |
| 2005 | טוני יאיו | "Curious" |
| 2005 | טוני יאיו | "So Seductive" |
| 2005 | יאנג באק | "Look at Me Now / Bonafide Hustler" |
הערות שוליים

↑  50 Cent, Billboard
↑  Olivia, Billboard
↑  Vibe Media Group, Vibe, Vibe Media Group, 2005-10. (באנגלית)
↑  Olivia Speaks On Why She Really Left G-Unit!. YouTube. 3 November 2009.
↑  Olivia - Olivia | Awards | AllMusic, web.archive.org, ‏2016-04-01
↑  Olivia, Billboard
↑  Olivia, Billboard
↑  Billboard Business, Billboard (באנגלית)
↑  Gold & Platinum, RIAA (באנגלית)
↑  HipHopDX- https://hiphopdx.com, Olivia Signs With Jerry Wonda's Wonda Music Label, New Album On The Way, HipHopDX, ‏2012-04-30
↑  Olivia Discusses Kissing Maino, New Boyfriend And Love & Hip Hop Drama | Necole Bitchie.com, web.archive.org, ‏2012-06-06
↑  Love & Hip Hop, 2011-03-06, נבדק ב-2020-11-09
| --- | --- |
בקרת זהויות :  GND: 135212642  ISNI: 0000 0003 7207 6576  LCCN: no2001067565  MusicBrainz: 09a6c10b-c32c-4f5e-a3b8-c8af4cfa0517  VIAF: 88136279   WorldCat (עם VIAF): 88136279
אוסקר הייסר

אוסקר הייסר (בצרפתית: Oscar Hiesserer;‏ 18 ביולי 1914 – 7 באוקטובר 2004) היה כדורגלן ומאמן צרפתי, ששיחק בעמדת הקשר.
ביוגרפיה > קריירת מועדונים

הייסר נולד ב-18 ביולי 1914 בשיריין, ריין תחתון שבאימפריה הגרמנית של אז. כנער שיחק בקבוצה בישווילר שנמצאת ליד מקום הולדתו, והתחיל את הקריירה הרשמית בשנת 1934 עם שטרסבורג. הוא והחלוץ "אוסי רוהר" ששיחק לצדו הגיעו עימה לגמר הגביע ב-1937 אך הם הפסידו בו 2–1 לסושו. הייסר היה לאחד החלוצים המסוכנים בליגה כשכבש בעונות 1935/36 ו-1937/38 13 ו-14 שערים בהתאמה, אך הוא התפרסם מעל הכל בזכות המשחק הקבוצתי שלו.
בשנת 1938 הצטרף הייסר לראסינג פריז בה לצערו לא הצליח לזכות באליפות משום ביטול הליגה בעקבות מלחמת העולם השנייה, והשתתף רק בעונת 1938/39 אותה סיים עימה במקום השלישי. לעומת זאת הוא זכה להצלחה בגביע עם שלוש זכיות, וכבש בגמר האחרון מביניהם ב-1945 בניצחון 0–3 על ליל.
לאחר מכן עזב את הקבוצה וחזר לשטרסבורג שם שיחק ארבע שנים בליגה הבכירה, עם כי בתדירות נמוכה יותר. עונת 1946/47 הייתה עוד עונה מוצלחת יחסית עם הגעה למקום השלישי בליגה וגמר גביע נוסף. בפעם השלישית בקריירה הייסר פגש בגמר את ליל אך הפעם הפסיד לה כמו ב-1937, הפעם בתוצאה 2–0. שטרסבורג ירדה לליגת המשנה ב-1949 והוא עבר בתחנה האחרונה בקריירה שלו לליון שם היה בהתחלה על תקן שחקן-מאמן. הוא זכה עימה פעמיים בליגה השנייה ב-1950/51 וב-1953/54 כשהוא רק מאמן.
ביוגרפיה > פעולות במלחמה

במהלך המלחמה מגיעים מקורות שונים בנוגע לביוגרפיה של הייסר, וניתן להניח כי הוא גויס לצבא בספטמבר 1939. על פי הוויקיפדיה הצרפתית הוא סיפר כי חזר זמנית למקום הולדתו בחבל אלזס שסופח על ידי גרמניה, על מנת להבריח את היהודים שם לשווייץ. הייסר הלך גם הוא לשם ב-1943 כדי להימנע מגיוס כפוי של צבא גרמניה עליו, ושנה אחר כך שב לשחרור אלזס. על פי מקור אחר, הוא דחה הצעה מזפ הרברגר לשחק בנבחרת הגרמנית. ב-1943 הייסר גיוס לורמאכט, התחבא בלורן ואז נמלט לשווייץ. טוענים כי היה כלוא במחנה עבודה במשך שנתיים וחזר לשטרסבורג בסוף המלחמה כחייל בצבא הצרפתי.
ביוגרפיה > נבחרת לאומית

במדי נבחרת צרפת ערך 25 הופעות וכבש 8 שערים, אך בעקבות מלחמת העולם השנייה המעיט לשחק שכן צרפת ערכה בזמן זה שתי הופעות בלבד. במונדיאל 1938 שנערך על אדמתה כבש ברבע הגמר בהפסד 3–1 לאיטליה שהמשיכה משם עד לזכייה. משחקו הזכור ביותר של הייסר עימה הגיעה ב-26 במאי 1945 נגד אנגליה בוומבלי. עד אז צרפת הפסידה בכל המשחקים נגדה שם ולראשונה הוציאה תוצאת תיקו 2–2, כשהייסר כובש בדקה האחרונה את שער השוויון.
ביוגרפיה > אחרי פרישה מכדורגל

הייסר ניהל חנות נעליים בעיירה קולמר במשך יותר מ-20 שנה, ולמרות הצעות מסוימות לחזור אל עולם הכדורגל הוא היה רק לצופה. בסביבות 1980 הוא פרש לגמלאות ובסופו של דבר נפטר ב-7 באוקטובר 2004 בגיל 90 בשטרסבורג. עם פטירתו הוא היה לשחקן האחד לפני אחרון שנשאר בחיים מכלל סגל נבחרת צרפת במונדיאל 1938. האחרון היה רנה לנסה שנפטר ב-2014.
תארים > כשחקן

הגביע הצרפתי (3): 1938/39, 1939/40, 1944/45
הליגה השנייה בצרפת: 1950/51
תארים > כמאמן

הליגה השנייה בצרפת (2): 1950/51, 1953/54
אורי ארליך

| --- | --- |

 לידה:  28 ביולי 1956 (בן 68) 
 ענף מדעי:  מחשבת ישראל 
 מקום לימודים:  האוניברסיטה העברית בירושלים 
 מנחה לדוקטורט:  שמואל ספראי 
 מוסדות:  אוניברסיטת בן-גוריון בנגב (1 באפריל 2001) 
 תלמידי דוקטורט:  ענת‏ רייזל‏ 
 
אורי ארליך (נולד ב-28 ביולי 1956) הוא פרופסור במחלקה למחשבת ישראל ע"ש גולדשטיין-גורן באוניברסיטת בן-גוריון בנגב, וממלא מקום ראש המחלקה.
קורות חיים

אורי ארליך גדל בקבוצת יבנה. את שרותו הצבאי עשה בחיל השריון וסיים כסגן מפקד פלוגה בשנת 1978. הוא למד לתואר ראשון בתלמוד ובמחשבת ישראל באוניברסיטה העברית בירושלים והמשיך בה במסלול ישיר לדוקטורט. בשנת 1979 נשא לאישה את יעל לבית גלס ולהם ארבעה ילדים. כיום מתגורר ארליך ביישוב מיתר.
את עבודת הדוקטורט בנושא "דרכי התפילה ומשמעותן בתקופות המשנה והתלמוד" סיים בשנת 1994. בתקופה זו למד גם במכון שלום הרטמן ללימודי יהדות מתקדמים בירושלים.
במקביל ללימודיו החל ללמד במוסדות שונים, ביניהם המכללה לחינוך ע"ש דוד ילין ומכון שלום הרטמן, שם ניהל את ישיבת ה"שילוב" שפעלה לזמן קצר. משנת 1996 הוא מלמד במחלקה למחשבת ישראל ע"ש גולדשיין-גורן באוניברסיטת בן-גוריון בנגב. הוא שימש בתפקידים שונים ובשנת 2012 נבחר למלא את תפקיד ראש המחלקה.